МИНИСТЕРСТВО НА ОБРАЗОВАНИЕТО И НАУКАТА
НАЦИОНАЛНА КОМИСИЯ ЗА ОРГАНИЗИРАНЕ НА ОЛИМПИАДАТА ПО АСТРОНОМИЯ
ХХVIІ НАЦИОНАЛНА ОЛИМПИАДА ПО АСТРОНОМИЯ
http://astro-olymp.org

IІI кръг, 27 април 2024 г.

Ученици от 11-12 клас 

Задача 1. Наблюдавано от Плевен
Три звезди са наблюдавани от гр. Плевен (географски координати 43°25′N, 24°37′E) – столицата на астрономията за 2024 г.:
Звезда A достига до максимален темп на изменение на своя азимут, равняващ се на 1,5°/min. На 27 април звездата A кулминира за Плевен в 03:14 h поясно време.
Звезда B достига до максимален темп на промяна на своята височина, равняващ се на 0,031°/min. На 27 април в 03:14 звездата B е на височина точно с 1 градус по-голяма от височината на северния небесен полюс.
Звезда C достига височина 5,8° точно през интервал от време 11h 58min 2s. Тя е най-близо до центъра на Слънцето по небето на 10 септември.
Определете екваториалните координати (ректасцензия и деклинация) на трите звезди максимално точно!

Задача 2. Водната планета
Водната планета обикаля около Оранжевото слънце и има Каменна луна, която създава приливи и отливи. Времето между два последователни прилива е точно 54% от времето между два последователни изгрева на Оранжевото слънце. Всяко пълнолуние на Каменната луна се наблюдава на 55° по звездното небе от мястото, където луната е била по време на предишното си пълнолуние. Скоростта на движение на планетата по орбитата е 56 пъти по-висока от скоростта на околоосно въртене на точка от екватора ѝ. Видимият ъглов размер на Оранжевото слънце в небето на планетата е 37′. Орбитите на планетата и на луната са кръгови, и двете лежат в равнината на екватора на планетата и орбиталните движения са в една и съща посока с околоосното ѝ въртене.
· А) С колко процента спада блясъкът на Оранжевото слънце при централен транзит (пасаж) на Водната планета пред него, наблюдаван от Земята?
· Б) Ако средната температура на водната планета е 38°C, то какъв е цветът на Оранжевото слънце, при наблюдение от Земята? Междузвездната екстинкция и парниковият ефект да се пренебрегнат. Отражателната способност (Бонд албедото) на океаните е около 7%.

Задача 3. Земята и Луната, гледани от Венера.
Вие работите в изследователска станция дирижабъл, която се носи в горните, не толкова опасни и горещи, облачни слоеве в атмосферата на Венера. Понякога се качвате на малката космическа совалка в хангара на станцията и излитате на разходка малко над плътните облаци, където можете да се полюбувате на Земята, за която сте се затъжили. Особено щастливи сте, когато точно в един такъв момент, родната ни планета е в противостоене, относно Венера, и може да се наблюдава като ярка синя звезда.
· А) В каква конфигурация е Венера относно Земята в този момент?
· Б) Каква е звездната величина на Земята, гледаната от Венера?
· В) Когато летите над облаците на Венера, на какво максимално ъглово отстояние от Земята ще можете да наблюдавате Луната? Възможно ли ще бъде да различите Земята и Луната с невъоръжено око?
· Г) Начертайте кривата на блясъка на системата Земя-Луна, когато Луната преминава пред Земята, при наблюдение от Венера. Съобразете  колкото се може повече детайли и ги отбележете по графиката.
Приемете, че Земята и Венера се движат около Слънцето по кръгови орбити, лежащи точно в една равнина.
Справочни данни:
Сидеричен лунен месец – 27,32 денонощия
Орбитален период на Земята – 365,25 денонощия
Радиус на орбитата на Луната – 384 400 km
Радиус на орбитата на Венера – 0,72 au
Радиус на Земята – 6 400 km
Радиус на Луната – 1 738 km
Геометрично албедо на Земята – 0,37
Геометрично албедо на Луната – 0,12
Видима звездна величина на Луната в пълнолуние -    –12m,7
Астрономическа единица – 149 600 000 km

Задача 4. Неизвестна планета.
Бивш астро-олимпиец, отскоро студент по физика, ви подготвя за участие в олимпиадата. За да ви покаже колко малко знаете, той възнамерява да ви даде задача, за която е убеден, че е нерешима поради липса на достатъчно данни и да наблюдава как напразно ще се опитвате да се справите с нея. Но вие  имате предимството на незнаещия – не знаете, че задачата е нерешима. И я решавате! Опитайте се да му дадете вашия урок.
В таблицата са дадени стойностите на лъчевата скорост Vr на една планета от Слънчевата система, относно Слънцето, в различни моменти от време t в дни (нулевият момент е произволно избран).
· А) Начертайте графика на зависимостта на Vr от времето t.
· Б) Като използвате графиката, определете орбиталния период на планетата.
· В) Определете ексцентрицитета на орбитата на тази планета.
· Г) Определете голямата полуос на орбитата на планетата.
· Д) Пресметнете масата на Слънцето.
Указание: При решаването на тази задача НЕ ТРЯБВА да използвате никакви допълнителни справочни данни, а само данните, които са дадени в условието!
Гравитационна константа – G = 6,67.10-11 kg-1s-2m3
	t [d]
	Vr [km/s]
	t [d]
	Vr [km/s]

	1
	5,73
	49
	–7,64

	5
	3,82
	53
	–4,51

	9
	2,08
	57
	–0,17

	13
	0,17
	61
	4,17

	17
	–1,91
	65
	7,47

	21
	–3,82
	69
	9,38

	25
	–5,56
	73
	10,07

	29
	–7,12
	77
	9,9

	33
	–8,68
	81
	8,68

	37
	–9,72
	85
	7,47

	41
	–10,07
	89
	5,73

	45
	–9,55
	93
	3,99



